CUATRI RIDADIS
Poliglot
Suntun cjanton di strade al è un puar diaul che al domande la caritât; stant che al saveve dî graciis in plui lenghis, al veve picjât sul stomi un cartel cun scrit: «Fasêt la caritât a un puar vuarp “poliglot”».
A passin dôs sioris e une di lôr e dîs: «Cjale chel biât alì, nol bastave che al fos vuarp, ancje poliglot al veve di jessi!»
L’istruzion dal frut
Un frut al domandave a so pari ce che al jere chel, ce che al voleve dî chel altri, e so pari al rispuindeve ogni volte: «No sai».
La mame, stufe di sintî chê solfe, i dîs al frut: «Tâs mo cidin, che to pari al à altris robis ce pensâ…».
«Sta mo tu cidine femine» al rispuint il pari «che il canai al à bisugne di istruîsi!» ❚
fur_Latn tpi_Latn fur_Latn fur_Latn fur_Latn fur_Latn fur_Latn fur_Latn